मौसम विभाग ने केरल में अगले चार दिन में बहुत भारी बारिश होने की चेतावनी जारी की है। श्रीलंका के दक्षिण पूर्वी अरब सागर में कम दबाव के कारण कल भारी वर्षा के साथ तेज हवाएं चलने कीसंभावना व्‍यक्‍त की गई है। इडुक्की, त्रिशूर और पालक्कड़ में रेड अलर्ट, पत्तनमतिट्टा में ऑरेंज और अन्य जिलों में यलो अलर्ट जारी किया गया है। तटवर्ती क्षेत्रों में भूस्खलन की आशंका व्यक्त की गई है।जिला कलेक्टरों को ऐसे स्‍थानों में राहत शिविर खोलने के निर्देश दिए गए है।